Okresná prokuratúra Galanta 
Obrancov mieru 2, 924 29 Galanta 1 	

Sp. zn. : 1 Pv 32/15/2202	Galanta, 29.4.2015
EEČ : 2-17-85-2015

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Galanta
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
ako otec dcéry XXXXX, nar. XXXXX, trvale bytom XXXXX, ul. XXXXX je zaviazaný rozsudkom Okresného súdu XXXXX, pod č. konania XXXXX zo dňa 11. septembra 2014, ktorý nadobudol právoplatnosť dňa 15. októbra 2014 povinný prispievať na výživu svojej dcéry XXXXX, nar. XXXXX, trvale bytom XXXXX, XXXXX mesačne sumou vo výške 180,- Eur, pričom výživné je splatné vždy do 15-teho dňa toho ktorého mesiaca počnúc dňom 01. marca 2013 vopred k rukám matky dcéry XXXXX, nar. XXXXX, trvale bytom XXXXX, ul. XXXXX a zročné výživné za obdobie od 01. marca 2013 do 11.09.2014 vo výške 1.782,78 € súd povoľuje zaplatiť v pravidelných mesačných splátkach po 50,- € až do zaplatenia spolu s bežným výživným po právoplatnosti tohto rozsudku pod hrozbu straty výhod splátok, ale svoju vyživovaciu povinnosť si riadne neplnil v mieste svojho trvalého bydliska a všade tam kde sa zdržiaval, bol dlžný na bežnom výživnom za mesiac október 2014, november 2014, december 2014, január 2015, február 2015 a mesiac marec 2015 sumou vo výške 1.610,- €,

lebo zanikla trestnosť činu

Odôvodnenie:
Poverený príslušník PZ Okresného riaditeľstva PZ XXXXX XXXXX uznesením sp. zn. XXXXX zo dňa 01.01.2015 začal podľa § 199 ods. 1 Trestného poriadku trestné stíhanie vo veci a zároveň podľa § 206 ods. 1 Trestného poriadku vzniesol obvinenie XXXXX za prečin zanedbania povinnej výživy podľa § 207 ods. 1 Trestného zákona, ktorého sa mal obvinený dopustiť na tom skutkovom základe, ako je uvedené vo výrokovej časti tohto uznesenia. 

	Dôkazmi zadováženými v priebehu prípravného konania bolo preukázané spáchanie skutku, a to jednak priznaním sa obvineného, ktorý počas výsluchu dňa 04.03.2015 uviedol, že si je vedomý toho, že má povinnosť platiť na svoju dcéru XXXXX výživné tak ako je uvedené v rozsudku Okresného súdu v XXXXX, č.k. XXXXX zo dňa 11.09.2014, právoplatného dňom 15.10.2014, vždy do 15-teho dňa toho ktorého mesiaca, ale nemal peniaze, aby platil výživné. Súčasne uviedol, že vie, že jeho dcéra XXXXX je od septembra zamestnaná, takže platiť má už len na syna XXXXX vo výške 180,- Eur mesačne. Uviedol, že v súčasnej dobe je bez príjmov a od minulého leta neplatil výživné, z dôvodu, že mu nevyplatili faktúry. Dňa 19.12.2014 zaplatil XXXXX vkladom na účet sumu vo výške 230 Eur a dňa 11.02.2015 jej vložil na účet 1.000,- Eur. Z výpovede svedkyne - poškodenej XXXXX vyplýva, že otec jej dcéry XXXXX si riadne nesplnil jeho vyživovaciu povinnosť za mesiac september 2014, október 2014, november 2014 a december 2014. Dňa 19.12.2015 jej bola pripísaná na účet suma vo výške 230,- Eur za vyživovaciu povinnosť za mesiac september 2014 a dňa 11.02.2015 jej bol na bankový účet od otca ich spoločnej dcéry pripísaná suma vo výške 1 000,- Eur. Uvedenú sumu považuje za doplatenie zaostalého výživného za mesiace október 2014, november 2014, december 2014 a január 2015. Ďalej uviedla, že za mesiace február 2015 a marec 2015 nemá riadne uhradené výživné vo výške 380,- Eur. Následne dňa 09.04.2015 uviedla, že jej dňa 08.04.2015 bola doplatená celá suma zaostalého výživného a z uvedeného dôvodu považuje vyživovaciu povinnosť bývalého manžela XXXXX sa dodatočne uhradenú v celom rozsahu. Súčasne uviedla, že riadnym neplnením vyživovacej povinnosti netrpela jej dcéra hmotnou núdzou.  

	Podľa § 215 ods. 1 písm. h) Trestného poriadku prokurátor zastaví trestné stíhanie, ak zanikla trestnosť činu.

Podľa § 86 ods. 1 písm. a) Trestného zákona trestnosť trestného činu zaniká aj vtedy, ak ide o trestný čin zanedbania povinnej výživy podľa § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.
  
	Z uvedených skutočností teda vyplýva, že obvinený svojím konaním splnil podmienky uvedené v ustanovení § 86 ods.1 písm. a) Trestného zákona o účinnej ľútosti pri trestnom čine zanedbania povinnej výživy podľa § 207 Trestného zákona.

	Z vyššie uvedených dôvodov som preto rozhodla tak, ako je to uvedené vo výrokovej často tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.

JUDr. Barbara Eliašová, LL.M
prokurátorka